Zwartboek

:*«Black Book» omdirigeres hit. For «svarteboken», se [[The Black Book]].*

***Zwartboek*** er en nederlandsk drama-thriller fra 2006 regissert av Paul Verhoeven. Hovedrollene spilles av Carice van Houten, Sebastian Koch, Thom Hoffman og Halina Reijn. Handlingen er hensatt til andre verdenskrig og handler om en ung jødisk kvinne i Nederland som blir spion for den nederlandske motstandsbevegelsen. Filmen var en samproduksjon mellom Nederland, Belgia, Storbritannia og Tyskland.

*Zwartboek* var den dyreste nederlandske filmproduksjonen til da, og ble den mest innbringende nederlandske filmen i 2006.

Filmen hadde premiere på Filmfestivalen i Venezia. Filmen er ikke blitt satt opp på norske kinoer, men ble lansert på DVD i 2008.

## Handling
I 1944 forsøker den nederlandsk-jødiske sangeren Rachel Stein å gjemme seg for nazi-regimet i det okkuperte Nederland. Et våningshus hun har gjemt seg i, blir ødelagt av bombefly. Hun går til en advokat som har hjulpet familien hennes. Hjulpet av en mann som heter Van Gein, blir Rachel gjenforent med familien sin og går om bord i en båt som skal ta dem og flere andre sørover. Imidlertid blir de tatt i bakhold av det tyske SS, som dreper dem og tar verdisaker fra likene. Rachel var den eneste overlevende, men klarer ikke å flykte fra okkupert territorium.

Ved å bruke et ikke-jødisk alias, Ellis de Vries, blir Rachel involvert i en nederlandsk motstandsgruppe i Haag - under ledelse av Gerben Kuipers. Hun samarbeider også tett med en doktor, Hans Akkermans. Når Kuipers sønn og andre medlemmer blir tatt til fange, godtar Ellis å forføre den lokale SD-sjefen Hauptsturmführer Ludwig Müntze. På en fest ved det lokale SD-hovedkvarteret møter hun Obersturmführer Günther Franken, Müntzes brutale stedfortreder. Hun får jobb som sekretær ved SD-hovedkvarteret, og blir forelsket i Müntze. Han innser at hun er jøde, men bryr seg ikke.

Gjennom en skjult mikrofon som Ellis planter på Frankens kontor, innser de at Van Gein er forræderen som forrådte Rachel, hennes familie og de andre jødene til SS. Mot Kuipers ordre bestemmer Akkermans seg for å bortføre Van Gein. Forsøket deres går galt, og Van Gein blir drept. Franken svarer ved å planlegge å drepe 40 gisler. Men Müntze, innser krigen er tapt, og har vært i forhandlinger med motstandsbevegelsen, motarbeider dette. Müntze blir fengslet og dømt til døden. Motstandsbevegelsen planlegger å redde deres arresterte medlemmer. Men planen blir forrådt, og de finner fengselscellene fylt med tyske tropper. Bare Akkermans og et annet medlem klarer å flykte. Ellis blir deretter arrestert og ført til Franken.

## Medvirkende
* Carice van Houten i rollen som Rachel Stein, alias Ellis de Vries
* Sebastian Koch i rollen som Ludwig Müntze
* Thom Hoffman i rollen som Hans Akkermans
* Halina Reijn i rollen som Ronnie
* Waldemar Kobus i rollen som Günther Franken
* Derek de Lint i rollen som Gerben Kuipers
* Christian Berkel i rollen som general Käutner
* Dolf de Vries i rollen som Mr. Smaal
* Peter Blok i rollen som Mr. Van Gein, politimann som bedrar menneskene som forsøker å krysse grensen
* Michiel Huisman i rollen som Rob, seiler som hjelper Rachel Stein
* Ronald Armbrust i rollen som Tim Kuipers, sønn av Gerben Kuipers, en kommunist og medlem av motstandsbevegelsen
* Frank Lammers i rollen som Kees, medlem av motstandsbevegelsen
* Matthias Schoenaerts i rollen som Joop, medlem av motstandsbevegelsen
* Johnny de Mol i rollen som Theo, prektig kristen og medlem av motstandsbevegelsen
* Xander Straat i rollen som Maarten, medlem av motstandsbevegelsen

## Referanser


## Eksterne lenker
*